system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Matei Boilă?
assistant
Matei Zaharia Boilă () a fost un senator român, deținut politic în timpul regimului comunist, preot greco-catolic. Matei Zaharia Boilă a fost fiul profesorului Zaharia Boilă (în perioada interbelică titular al catedrei de Drept Constituțional la Universitatea Regele Ferdinand din Cluj) și al Clarei Popa, fiica surorii lui Iuliu Maniu.

Detenția și clandestinitatea
Matei Boilă a fost membru PNȚ din 1945. În 1952 a fost arestat în lotul foștilor țărăniști, condamnat la 10 ani de închisoare și trimis la Canalul Dunăre-Marea Neagră. 

În data de 15 august 1977 a fost hirotonit preot la Reghin, de către episcopul Alexandru Todea.

Activitatea de senator
Între 1992-2000 a fost senator de Cluj din partea PNȚCD. În legislatura 1996-2000, Matei Boilă a fost membru PNȚCD până în aprilie 1999 iar apoi a devenit senator neafiliat. În cadrul activității sale parlamentare în legislatura 1996-2000, Matei Boilă a fost membru în grupul parlamentar de prietenie cu Republica Portugheză.

Mihai Boilă s-a remarcat prin inițiativa legislativă nr. 243/1996 privind reglementarea folosirii lăcașelor de cult ale Bisericii Române Unite cu Roma. Proiectul senatorului Boilă prevedea folosirea în comun de către comunitățile ortodoxe și greco-catolice a bisericilor greco-catolice în localitățile în care există o singură biserică, respectiv folosirea exclusivă a unei biserici de către comunitățile greco-catolice în localitățile în care există două sau mai multe lăcașe de cult. Această inițiativă a fost completată de senatorul Corneliu Turianu și adoptată de Senat în data de 12 iunie 1997, fapt care a dus la o reacție aprinsă din partea episcopatului Bisericii Ortodoxe Române din Transilvania, reacție amplificată de parlamentarii PUNR. Legea Boilă-Turianu a fost tergiversată la Camera Deputaților timp de patru ani și în cele din urmă respinsă pe 25 septembrie 2001, în noua legislatură dominată de PDSR (devenit PSD în iunie 2001).

Memoria
În data de 30 august 2015 a fost înmormântat în Cimitirul Hajongard din Cluj, de către un sobor de preoți în frunte cu episcopul Mihai Frățilă.

Note

Legături externe 
 Matei Boilă – un monument istoric și una dintre ultimele conștiințe vii ale neamului românesc
 Info pe Catholica.ro
 Info pe CDep.ro
 Pr. MATEI BOILĂ - "Dumnezeu e cel fără de care nici să clipesc nu pot", Dia Radu, Formula AS - anul 2014, numărul 1123

Nașteri în 1926
Decese în 2015
Preoți greco-catolici români
Senatori români 1992-1996
Senatori români 1996-2000
Blăjeni
Deținuți politici români
Membri PNȚCD
Deținuți la canalul Dunăre–Marea Negră